Cuneiform Tablet Kt 94/k 731 (AKT 6c 634)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma ma-ma-ḫi-ir-ma a-na a-la-ḫi-im qí-bi-ma a-dí ma-la ù ší-ni-šu tí-ir-tí i-li-kà-kum a-dí-i TÚG.ḪI.A ša i-na lu-ḫu-za-tí-a i-ba-ší-ú-ni šu-ma a-mì-ša-am ù-šé-ri-bu-ni-šu-nu a ma-lá tí-ir-tí-a a-na KÙ.BABBAR ta-er-šu-nu šu-ma lá ú-šé-ri-bu-ni-šu-nu tí-ir-ta-kà KI pá-ni-im-ma li-li-kam-ma úz-ni pé-té-e 1 ma-na KÙ.BABBAR ḫa-tù-ma ša ma-ṣa-ra-tim ḫa-bu-lu ṭup-pu-šu ḫa-ar-ma-am ù-kà-al u₄-mu-šu ma-al-ú i-ma-ṭá a-na a-šùr-ma-lik DUMU i-na-a qá-ta-tum na-al-pu-ta-ku a-ma-kam a-šùr-ma-lik i-na ša-ḫa-tí-kà li-zi-iz-ma ṣa-áb-ta-ṣú-ma KÙ.BABBAR ša-áš-qí-lá-šu šu-ma KÙ.BABBAR lá iš-ta-qal a-ša-sú me-er-a-sú e-ru-ba-tù-a šé-ṣí-šu-nu-ma i be-tí-kà lu wa-áš-ba